Diari Oficial de la Generalitat Valenciana


Sumari del DOGV 15, del 01-02-1980 (1980/801394)

DECRET pel qual hom regula i estructura els òrgans i serveis de la Conselleria d'Agricultura que duran a terme les competències transferides per l'Administració de l'Estat al Consell del País Valencià en matèria d'Investigació Agrària.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/01/07/(3)/dof/vci/html**

### Dades del document

Número de DOGV
:   15

Data del DOGV
:   01-02-1980

Secció del DOGV
:   DISPOSICIONS GENERALS

Número del document
:   1980/801394


Data del document
:   07-01-1980

Organisme emissor
:   Presidència del Consell

Tipus de document
:   Decret

Decret pel qual hom regula i estructura els òrgans i serveis de la Conselleria d'Agricultura que duran a terme les competències transferides per l'Administració de l'Estat al Consell del País Valencià en matèria d'Investigació Agrària.  
En virtut del Decret 299/1979, de 26 de gener, pel qual hom transfereix determinades competències de l'Administració de l'Estat al Consell del País Valencià en matèria d'Agricultura, les quals vénen contemplades al seu article 7.é  
Així mateix, en virtut de la disposició transitòria tercera del dit Reial Decret pel qual hom estableix la necessitat de crear dintre el Consell del País Valencià l'Organ que assumesca aquestes funcions transferides.  
Així mateix, en virtut del que disposa l'article 1.er de l'Ordre de la Presidència del Govern de 20 de desembre de 1979, i complimentant l'acord del Ple del Consell, pres a proposta del Conseller d'Agricultura, en la seua sessió de 7 de gener de 1980,  
DISPOSE:  
Article - primer.- 1.er L'òrgan encarregat d'assumir les competències, que per Reial Decret 299/1979, de 26 de gener, foren transferides al Consell del País Valencià, serà la Direcció General d'Investigació i Medi Rural, Servei d'Investigació Agrària, Organ de la Conselleria d'Agricultura creat per Decret del Consell del País Valencià de data 24 de setembre de 1979.  
2 on El Servei d'Investigació Agrària serà l'encarregat d'exercir totes les funcions d'investigació que, en matèria agrària, són competència de la Conselleria d'Agricultura.  
3.er El Servei d'Investigació Agrària tindrà al seu càrrec la preparació i execució dels plans i programes d'investigació que en matèria agrària siguen competència de la Conselleria, a l'igual que la comunicació dels resultats obtinguts i la coordinació de la seua actuació amb d'altres iniciatives que puguen ser mampreses per d'altres entitats investigadores, així com la participació, en la forma que reglamentàriament s'hi establesca, en l'adopció de decisions sobre Política Nacional d'Investigació Agrària d'acord amb el que estableix l'article 7.é de l'Ordre de la Presidència del Govern de 20 de desembre de 1979.  
Article segon.- 1.er La investigació agrària, orientada dintre el mare de la política agrària, persegueix servir de base i impuls per a contribuir a la consecució dels següents objectius fonamentals:  
a) Racionalització de l'aprofitament i conservació dels recursos naturals i factors bàsics, d'importància significativa per a la producció agrària i el medi rural autòcton.  
b) Millora dels sistemes de producció en sectors i subsectors concrets d'interés prioritari,  
c) Ordenació de les produccions agràries i de la resta dels sistemes agroalimentaris.  
d) Millora dels efectes econòmics derivats dels avanços de la investigació i el desenvolupament tecnològic.  
2.on La satisfacció de tals objectius fonamentals, haurà de tractar-se d'assolir mitjançant la investigació sobre les següents àrees d'interés preferent:  
a) Utilització, conservació i recuperació de recursos bàsics.  
b) Obtenció de material vegetal i estirps animals de reconeguda qualitat i de sanitat comprovada.  
c) Millora de la protecció vegetal i de la higiene i sanitat animal.  
d) Establiment i millora de sistemes integrats de tècniques de conreu i selvícoles i de maneig del bestiar.  
e) Millora dels sistemes agroalimentaris, processos de transformació i de la qualitat dels productes.  
f) Sòcio- economia del sector, en especial atenent la millora de les condicions de vida dels agricultors, tot cercant noves possibilitats per a la solució dels seus problemes.  
g) Contribuir al millor proveïment de la població pel que fa a productes agroalimentaris, a la major eficàcia dels sistemes de comercialització, i al desenvolupament tecnològic per a la industrialització dels productes agraris.  
h) Conservació i millor utilització del patrimoni autòcton vegetal o animal i al manteniment de l'ecosistema agrari.  
3.er Per al compliment dels seus objectius el Servei d'Investigació Agrària:  
a) Coordinarà la seua actuació amb els diferents òrgans de la Conselleria d'Agricultura d'aquest Consell, amb el Consell Superior d'Investigacions Científiques, Universitat, Diputacions Provincials d'Alacant, Castelló i València, Organismes Investigadors de l'Estat espanyol i Sector Agrari en general, en ordre a assolir una bona orientació dels programes i l'eficaç utilització dels resultats.  
b) Facilitarà als Serveis d'Extensió Agrària i de Capacitació Agrària els nous coneixements i tècniques dimanants de la investigació aplicada per a la seua difusió.  
c) Podrà establir d'acord amb les disposicions que regulen la promoció, administració i organització de la Investigació Agrària, convenis o acords amb organismes d'investigació adscrits a les Diputacions d'Alacant, Castelló i València o als diferents Departaments Ministerials del Govern espanyol.  
d) Promourà el desenvolupament de les unitats d'Investigació Agrària que puguen crear-se, tenint en compte els recursos financers al respecte, i recaptant de l'Institut Nacional d'Investigació Agrària el finançament necessari d'acord amb el que estableixen els apartats a, b i c de l'article tercer i els apartats 1.er ,2.on i 3.er de l'article 4.rt de l'Ordre de la Presidència del Govern de 20 de desembre de 1979.  
Article tercer.- Sens perjudici de les competències que corresponguen al Conseller d'Agricultura i al Director General d'Investigació i Medi Rural, el Servei d'Investigació Agrària, serà regit pel Consell d'Investigació Agrària del País Valencià i un Cap del Servei.  
Article quart.- El Consell d'Investigació Agrària del País Valencià estarà compost per:  
a) President: El Conseller d'Agricultura, el qual podrà delegar les seues funcions en el Director General.  
b) Vocals: Dos representants de l'Institut Nacional d'Investigacions Agràries, d'acord amb el que disposa l'article 2.n de l'Ordre de la Presidència del Govern de 20 de desembre de 1979.  
Dos investigadors designats pel Conseller d'Agricultura a proposta del Director General d'Investigació i Medi Rural.  
c) Secretari: El Cap del Servei d'Investigació Agrària, el qual actuarà amb veu però sense vot.  
Article cinqué  
Primer.- Seran funcions del Consell d'Investigació Agrària del Pafs Valencià:  
a) Elaborar els plans d'investigació del Servei i velar, en el seu cas, pel seu compliment.  
b) Fixar les necessitats en mitjans materials i recurs de tot tipus i proposar les formes més adequades per a la seua provisió.  
c) Coordinar la Investigació Agrària realitzada pel Servei amb la que pot dur a terme l'Institut Nacional d'Investigació Agrària.  
d) Elaborar les directrius sota les quals hagen de ser realitzats els programes d'Investigació i la resta d'activitats de les unitats investigadores dependents del Servei, i, en els supòsits prevists a l'article 5.é de l'Ordre de la Presidència del Govern de 20 de desembre de 1979, d'aquelles unitats que romanguen adscrites a l'Institut Nacional d'Investigació Agrària.  
Segon.- Els vocals representants de l'Institut Nacional d'Investigació Agrària a què fa referència l'article 4.rt exerciran les funcions descrites a l'article 2., apartat 2, de l'Ordre de la Presidència del Govern de 20 de desembre de 1979.  
Article sisé.- El Cap del Servei d'Investigació Agrària tindrà com a funcions:  
a) Gestionar tots els assumptes relacionats amb la labor de les Unitats Investigadores del Servei.  
b) Vetlar pel compliment dels plans, programes i directrius que hom li encomane i que facen referència a la labor a realitzar pels òrgans operatius del Servei mateix.  
c) Exercir les funcions de control, supervisió, seguiment i avaluació dels programes i activitats desenvolupades per les Unitats Investigadores sota la seua dependència.  
d) Assignar específicament els programes i línies de treball de les diferents Unitats Investigadores i coordinar la seua actuació.  
e) Aquelles altres que li siguen encarregades pel Director General d'Investigació i Medi Rural.  
Article seté.- El present Decret entrarà en vigor el mateix dia de la seua publicació al Butlletí Oficial del Consell del País Valencià.  
DISPOSICIO FINAL  
Hom autoritza el Conseller d'Agricultura del Consell del País Valencià perquè dicte les normes que siguen necessàries per al desenvolupament i execució del present Decret.  
Donat a València, a 7 de gener de 1980.  
El President del Consell,   
(en funcions)   
ENRIC MOSONIS DOMINGO


Còpia Permalink ELI